Die Brug Na Haven (Sagteband)
Dis die 1950’s in Hollywood. Lena Scott is die blink­ste opkomende ster op die silwerdoek sedert Marilyn Monroe. Min mense weet egter dat haar regte naam Abra is en van die prys wat sy moes betaal om uitein­delik te voel sy beteken iéts.
Vir pastoor Ezekiel Freeman sal Abra altyd die pas­gebore babatjie wees wat hy onder ’n brug aan die buitewyke van Haven gevind het. Zeke en sy seun, Joshua – Abra se beste vriend – kyk hoe sy as ’n eksotiese skoonheid grootword. Maar Zeke weet dat die omstandighede rondom haar geboorte litte­kens op haar hart gelos het. Dít maak haar weerloos en vatbaar vir ’n gladdemond, twyfelagtige jong man wat haar voete onder haar uitslaan en haar na Holly­wood se liggies lok. Abra leer vinnig wat word ver­wag van ’n ambisieuse jong meisie. Maar roem kom teen ’n verskriklike prys. Sy het elke brug verbrand om te kry presies wat sy gedínk het sy wil hê. Nou wil sy net huis toe gaan.
Die brug na Haven is die langverwagte nuwe roman deur Francine Rivers. Dit is ŉ meesleurende verhaal van versoekings, genade en onvoorwaardelike liefde.
U is my hulp vanaf geboorte;
reeds voor geboorte het U vir my gesorg.
Hy trek die koel Oktober-lug diep in sy longe in en dan begin
dominee Ezekiel Freeman sy oggendwaak. Toe hy pas in hierdie
dorp kom bly het, het hy die roete op ’n kaart uitgewerk. Elke
gebou laat hom aan iemand dink en hy bring hulle voor die Here.
Hy bring dank vir die beproewings wat hulle deurstaan het, bid
vir die beproewings waardeur hulle tans gaan en vra God om
hom te wys wat hy kan doen om hulle te help.
Hy stap in die rigting van Thomas Jefferson-hoërskool. Hy stap
verby Eddie’s Diner, die skoliere se gunsteling-uithangplek. Binne
brand die ligte. Eddie kom by die voordeur uit. “Goeiemore, Zeke.
Hoe lyk dit met ’n koppie koffie?”
Zeke sit by die toonbank terwyl Eddie hamburgerfrikkadelle
maak. Hulle praat oor die hoërskool se voetbalspan en wie dalk
’n beurs kan losslaan. Zeke bedank Eddie vir die koffie en die
geselskap voordat hy weer in die donker uitstap.
You're reviewing: Die Brug Na Haven (Sagteband)
"Wat 'n mooi storie! Francine Rivers op haar beste! Ek is absoluut mal oor die tyd waarin dit afspeel!" - Posted on 12/29/14
"Baie mooi boek. Ek sou graag wou sien dat Susan terug kom en versoen met Abra." - Posted on 7/21/14
"Francine Rivers is een van my gunsteling skrywers! En hierdie is 'n pragtige boek! Ek is absoluut mal oor die storie!" - Posted on 7/7/14